Vaie konkursi “Liikumisretsepti sekkumise väljatöötamine ja katsetamine” I etapi hindamise tulemustele

Vaide esitaja: Haap Consulting OÜ

Vaide esitaja kontaktid: Marleen Pedjasaar, marleen@haap.ee, 5515011

Vaide sisu ja argumendid

Vaidlustame konkursi “Liikumisretsepti sekkumise väljatöötamine ja katsetamine” I etapi hindamise tulemused järgmisele argumendile tuginedes:

Punktis 4 (sekkumis-uuringu disain) tõid hindajad tagasisidena välja järgmist: "Metoodika tekitab küsimusi - (erinevate) andurite usaldusväärsus sellise suure valimi puhul on kaheldav. Samuti on seda nutitelefoni kasutamise usaldusväärsus ja täpsus."

Tagasisidest jääb mulje, justkui oleks Haap Consulting plaaninud kombineerida kolme tüüpi liikumismonitore, kuigi taotluses oli monitoride osas kirjas järgmiselt: "mõne päeva jooksul kantavate aktiivsusmonitoriga (GeneActiv, Axivity **või** PulseON)". Tagasisides puudub ka põhjendus, miks hindab hindamiskomisjon, et andurite usaldusväärsus suure valimi puhul on kaheldav, kui nt Axivity seadmeid on varasemalt edukalt kasutatud >100000 valimitel ([nt: https://bjsm.bmj.com/content/59/12/839](https://bjsm.bmj.com/content/59/12/839)). Seetõttu ei ole meie hinnangul madalamad punktid põhjendatud. Kõrgemad punktid aga muudaksid kogu hindamise tulemusi ja pakkujate järjestust, kuivõrd praeguse hindamise tulemusel on Haap Consulting OÜ ja Viljandi Haigla SA punktid võrdsed.

Palume viia läbi uus hindamine ja korrigeerida Haap Consulting OÜ taotlusele omistatud punkte.